
Curs despre consecințele politice ale secularizării în Franța, susținut de profesorul Yann Raison du Cleuziou la Școala Doctorală Francofonă de Științe Sociale a UB
În perioada 5-6 iunie 2023, Școala Doctorală Francofonă de Științe Sociale (EDFSS) din cadrul Centrului Regional Francofon de Studii Avansate în științe sociale – CEREFREA Villa Noël al Universității din București a organizat cursul Le processus de sécularisation et ses effets politiques: le cas du catholicisme et de la vie politique française depuis 1945.
Prelegerea a fost susținută de profesorul Yann Raison du Cleuziou, cadru didactic la Universitatea din Bordeaux. 
Cursul a abordat diferitele forme ale relațiilor care există între religii și Stat pornind de la rolul catolicilor în viața politică franceză și europeană, începând din secolul al XVIII-lea până în zilele noastre. După o introducere în istoria și sociologia vieții politice în Franța și o introducere în sociologia religiilor, cursul a analizat controversele din științele sociale privind interpretarea procesului de secularizare a societăților europene. 
Profesor de Științe Politice la Universitatea din Bordeaux, Yann Raison du Cleuziou este specialist în istoria și sociologia politică a catolicismului contemporan și în sociologia mobilizărilor conservatoare. Totodată, invitatul este președinte al Asociației franceze de științe sociale ale religiilor, autor al mai multor lucrări printre care Qui sont les cathos aujourd’hui ? Sociologie d’un monde divisé (Desclée de Brouwer, anul 2014), Une contre-révolution catholique. Aux origines de La Manif pour tous (Seuil, anul 2019), À la droite du Père. Les catholiques et les droites de 1945 à nos jours (Seuil, anul 2022).
Școala doctorală francofonă de științe sociale (EDFSS) este un program de studii doctorale înființat la București în urmă cu aproape trei decenii în colaborare cu universități franceze și francofone și care în prezent funcționează în cadrul CEREFREA Villa Noël. Doctoranzii care urmează acest program beneficiază de o formare interdisciplinară în științe sociale oferită de profesori din universitățile partenere, precum și de burse pentru realizarea tezelor de doctorat în cotutelă din partea Institutul Francez din România. 
Mai multe informații despre cursul Le processus de sécularisation et ses effets politiques: le cas du catholicisme et de la vie politique française depuis 1945 pot fi consultate aici. 
 

 

 
